Theodosius I.

Dr **Theodosius I.** (griechisch Θεοδόσιος A', äigentlig **Flavius Theodosius**), au bekannt as **Theodosius dr Groossi** (* 11. Januar 347 z Cauca im hütige Schbanie; † 17. Januar 395 z Mailand), isch vo 379 bis 394 Kaiser im Oste vom Römische Riich gsi und vom Septämber 394 aa für e baar Möönet dr letschti Eläiherrscher vom Gsamtriich.

D Regierigszit vom Theodosius isch verbunde mit iischniidende Verändrige im *Imperium Romanum*. So isch 382 zum erste Mol e groossi Grubbe vo gotische Barbare as autonome Verband under iirem äigene Herrscher as Föderate uf em Boode vom Riich aagsiidlet worde. Im Innere het dr Theodosius s Christedum faktisch zur Staatsreligion erhoobe und Gsetz gege s Häidedum und bsundrigs gege christligi Heresie erloo. Noch eme Bürgerchrieg het dr Theodosius für churzi Zit s Imperium as Ganzes regiert. Noch sim Dood 395 isch s Riich ufdailt worde und sini bäide Söön häi jeede d Herrschaft über äi Riichsdäil übernoo. Faktisch isch das die ändgültigi Drennig vom Römische Riich in e Weströmischs und e Oströmischs Riich, au wenn d Zitgenosse das nid eso gsee häi und s *Imperium Romanum* au staatsrächtlig immer non e Äinhäit gsi isch.

## Si Religioonspolitik
D Religioonspolitik vom Theodosius isch brägt gsi vom kaiserlige Sälbstverständnis as *Vizeköönig vo Gott uf Ärde*, wo allgemäin anerkennt worde isch, und het dütlig drzue biidräit, ass s Imperium zum *Imperium Romanum Christianum* worde isch, au wenn s s Häidedum no mindestens 200 Joor lang witer gee het. Dr Theodosius het d Religioon as en integrierends Elimänt gsee und het iiri Rolle für d Stabildäät vom Staat as seer wichdig iigschetzt. Dorum het er zum Däil scharfi Gsetz erloo gege die alte paganische Kült, vor allem aber gege christligi Heretiker, wo d Äinhäit vo dr Chille, wo jetz staatsdraagend worden isch, hätte chönne in Gfoor bringe. Spööteri Zitgenosse, wie dr Orosius, aber au dr Augustinus vo Hippo, häi dänkt, ass d Religioonspolitik vom Theodosius vil drzue biidräit het, ass s Römische Riich drotz sinere faktische Däilig im Joor 395 non emol e gwüssi inneri Äinhäit ghaa het.
Dr Theodosius isch käi religiööse „Scharfmacher“ gsi; und die stränge Gsetz, won er erloo het, si in dr Praxis eender mild umgsetzt worde – wenn überhaupt.

## Liddratuur
* Thomas S. Burns: *Barbarians within the Gates of Rome. A Study of Roman Military Policy and the Barbarians (ca. 375–425).* Indiana University Press, Bloomington 1994, ISBN 0-253-31288-4.
* Alan Cameron: *The Last Pagans of Rome*. Oxford University Press, Oxford-New York 2011.
* John Curran: *From Jovian to Theodosius.* In: Averil Cameron, Peter Garnsey (Hrsg.): *The Cambridge Ancient History.* Bd. 13: *The Late Empire, A.D. 337-425.* Cambridge University Press, Cambridge 1998, ISBN 0-521-30200-5, speziell S. 101 ff.
* Jörg Ernesti: *Princeps christianus und Kaiser aller Römer. Theodosius der Große im Lichte zeitgenössischer Quellen.* Schöningh, Paderborn/München/Wien 1998, ISBN 3-506-76275-3.
* Robert Malcolm Errington: *Roman Imperial Policy from Julian to Theodosius.* University of North Carolina Press, Chapel Hill 2006, ISBN 0-8078-3038-0.
* Robert Malcolm Errington: *Theodosius and the Goths.* In: *Chiron.* Band 26, 1996, , S. 1–27.
* Robert Malcolm Errington: *Christian Accounts of the Religious Legislation of Theodosius I.* In: *Klio.* Band 79, 1997, , S. 398–443.
* Charles Freeman: *AD 381. Heretics, Pagans and the Christian State*. Random House, London 2009.
* Geoffrey B. Greatrex: *[http://aix1.uottawa.ca/~greatrex/armenia.html The Background and Aftermath of the Partition of Armenia in A.D. 387.]* In: *The Ancient History Bulletin.* Band 14, 2000, , S. 35–48.
* Richard Klein: *Theodosius der Große und die christliche Kirche.* In: *Eos.* Band 82, 1994, , S. 85–121.
* Hartmut Leppin: *Theodosius der Große. Auf dem Weg zum christlichen Imperium.* Primus, Darmstadt 2003, ISBN 3-89678-471-4 *(Gestalten der Antike).*
* Hartmut Leppin: *Theodosius der Große und das christliche Kaisertum. Die Teilungen des Römischen Reiches.* In: Mischa Meier (Hrsg.): *Sie schufen Europa.* C. H. Beck, München 2007, ISBN 978-3-406-55500-8, S. 27–44.
* Adolf Lippold: *Theodosius der Große und seine Zeit.*. 2. Auflage. C. H. Beck, München 1980, ISBN 3-406-06009-9.
* André Piganiol: *L’Empire chrétien (325–395).* 2. Auflage. Presses Universitaires de France, Paris 1947. Von André Chastagnol bearbeitete Auflage, Paris 1972.
* Otto Seeck: *Geschichte des Untergangs der antiken Welt.* 2. Auflage. Band 5, Stuttgart 1920; Nachdruck Primus, Darmstadt 2000, ISBN 3-89678-161-8.
* Stephen Williams, Gerard Friell: *Theodosius. The Empire at Bay.* London 1994, ISBN 0-300-07447-6.

## Weblingg

## Fuessnoote